DA Den Europæiske Unions Tidende C 55/22

Kortfattede oplysninger fra medlemsstaterne om statsstøtte, der ydes i henhold til Kommissionens forordning (EF) nr. 1/2004 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(EØS-relevant tekst)

(2007/C 55/06)

Sag nr: XA 102/06

Medlemsstat: Letland

Region: —

Støtteordningens betegnelse eller navnet på den virksomhed, der modtager en individuel støtte: Støtte til bestemmelse af husdyrs genetiske egenskaber

Retsgrundlag: Ministru kabineta 2006. gada 3. janvāra noteikumi Nr. 21 »Noteikumi par valsts atbalstu lauksaimniecībai 2006. gadā un tā piešķiršanas kārtību«

Forventede årlige udgifter til ordningen: Samlede udgifter til ordningen i 2006: 5 649 265 LVL

Maksimal støtteintensitet: Støtten beløber sig til 70 % af udgifterne ved tredjepersoners bestemmelse af husdyrs genetiske egenskaber.

Gennemførelsesdato: Træder i kraft den dato, det offentliggøres i den officielle tidende Latvijas Vēstnesis (forventet dato: 15. november 2006)

Ordningens eller den individuelle støttes varighed: Indtil 30. december 2006

Støttens formål: Formålet er at støtte bestemmelsen af husdyrs genetiske egenskaber for at fremme den målrettede drift af husdyrs genetiske og økonomiske nytteværdi

Berørt(e) sektor(er): Støtten ydes til små og mellemstore virksomheder, der beskæftiger sig med landbrugsvirksomhed.

Støtten ydes til sektoren for husdyravl

Den støttetildelende myndigheds navn og adresse:

Zemkopības ministrija Riga Latvijas Republikas Zemkopības ministrija LV-1981 Rīga

Websted: www.zm.gov.lv

Andre informationer: Støtte til sektoren for husdyravl ydes i henhold til Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter.

Sag nr.: XA 103/06

Medlemsstat: Spanien

Region: Catalonien

Støtteordningens benævnelse eller navnet på den virksomhed, der modtager individuel støtte: Støtte til erhvervelse af landbrugsmaskiner og modernisering af landbrugsbedrifter

Retsgrundlag: Orden ARP/153/2005, de 12 de abril, por la que se aprueban las bases reguladoras de las ayudas para la adquisición de maquinaria agrícola y la modernización de explotaciones agrarias, y se convocan las correspondientes al año 2005 (DOGC 4366 de 19.4.2005)

Forventede årlige udgifter til ordningen eller det samlede individuelle støttebeløb, der ydes virksomheden: Hvad angår rentegodtgørelse, gælder det garanterede rammebeløb for hele lånets løbetid, der højst må være på 8 år

2005: 150 000 EUR

2006: 150 000 EUR

Maksimal støtteintensitet: Støtten består af en rentegodtgørelse på højst et procentpoint af renten for lånet til at finansiere de støtteberettigede investeringer. Det maksimale lånebeløb udgør 90 % af de støtteberettigede investeringsomkostninger eksklusive moms, men må ikke overstige 150 000 EUR. (Se punkt 6.3 i bilaget for yderligere detaljer om lånets omstændigheder). Den maksimale støtteintensitet er på 2,71 % ved lån, der løber over 5 år og 6 måneder, og 3,84 % ved 8-årige lån

Gennemførelsesdato:

Ordningens eller den individuelle støttes varighed: 31.12.2006. Udbetalingerne af støtten strækkes over 8 år, indtil en endelig afvikling af de bevilgede lån har fundet sted

Målet med støtten: Formålet med støtten er at fremme investeringer i modernisering af landbrugsbedrifter med henblik på at minimere produktionsomkostningerne, forbedre og ændre landbrugsproduktionen, øge kvaliteten af produkterne, beskytte og forbedre miljøet, sprede landbrugsaktiviteterne eller erhverve nye landbrugsmaskiner. Artikel 4.

De støtteberettigede udgifter omfatter:

Erhvervelse af landbrugsmaskiner.

Udgifter til bygning, erhvervelse eller forbedring af fast ejendom for at modernisere bedriften.

Udgifter til køb eller leje med købsforpligtelse af nye maskiner og nyt udstyr, herunder edb-programmel, der er nødvendigt for at modernisere bedriften.

Generalomkostninger såsom honorarer til arkitekter, ingeniører og konsulenter, gennemførlighedsundersøgelser og erhvervelse af patenter og licenser, op til 12 % af de nævnte udgifter, der er nødvendige for at modernisere bedriften

Berørt(e) sektor(er): Produktion og forarbejdning af produkter anført i bilag I i traktaten, undtagen fiskerivarer og akvakulturprodukter som er omfattet af Rådets forordning (EF) nr. 104/2000 samt produkter henhørende under KN-kode 4502, 4503 og 4504 (kork)

Den støttetildelende myndigheds navn og adresse:

Departamento de Agricultura, Ganadería y Pesca Generalitat de Catalunya Gran Via de les Corts Catalanes, 612-614 E-08007 Barcelona

Websted: https://www.gencat.net/diari_c/4366/05101050.htm

Andre oplysninger: —

Sag nr.: XA 104/06

Medlemsstat: Det Forenede Kongerige

Region: Cumbria

Støtteordningens betegnelse eller navnet på den virksomhed, der modtager individuel støtte: Farming Connect Cumbria (FCC)

Retsgrundlag: Sections 4 and 5 of the Regional Development Agencies Act 1998

Forventede årlige udgifter til ordningen eller den samlede individuelle støtte, der ydes til virksomheden

Maksimal støtteintensitet:

A) Støtte til erhvervsrådgivning og bistand i forbindelse med støtteansøgninger Støtteintensiteten er 100 %. Støtten til hver modtager i denne kategori vil blive begrænset, således at den samlede støtte til teknisk bistand ikke overstiger loftet på 100 000 EUR i en treårsperiode. Det forventes dog, at den maksimale støtte pr. modtager i alle tilfælde vil være betydeligt mindre end 100 000 EUR.

B) FCC-udviklingsstøtte Den maksimale støtteintensitet er 40 %, og for unge landbrugere (som defineret i artikel 8 i Rådets forordning (EF) nr. 1257/1999, som ændret), der har etableret sig inden for de seneste 5 år, er den 50 %. Den maksimale støtte pr. projekt er fastsat til 16 000 GBP for hver ansøger. Ansøgere kan søge om støtte til mere end et projekt, men kan højst modtage 30 000 GBP i støtte i denne kategori.

C) FCC-støtte til teknisk bistand Den maksimale støtteintensitet er 50 %. Den maksimale støtte pr. projekt er fastsat til 1 300 GBP.

Gennemførelsesdato:

Ordningens eller den individuelle støttes varighed: Førstegangsansøgninger om at deltage i FCC-programmet skal være modtaget senest den 31. december 2007.

Rådgivningsfasen skal være afsluttet senest den 31. marts 2008.

Ansøgninger om FCC-udviklingsstøtte skal være indsendt senest den 31. marts 2007, og alle betalingsanmodninger skal være indsendt senest den 31. december 2007.

Ansøgninger om FCC-støtte til teknisk bistand skal være indsendt senest den 31. januar 2008, og alle betalingsanmodninger skal være indsendt senest den 31. marts 2008.

Støttens formål: Formålet er på lang sigt at støtte en bæredygtig erhvervsmæssig udvikling af landdistrikterne i Cumbria ved at fremme:

diversificeringen af de landbrugsmæssige aktiviteter

bedre virksomhedsresultater

bedre dyrevelfærd

miljøbeskyttelsen i landdistrikterne.

Der kan ydes støtte til konsulentbistand i overensstemmelse med artikel 14 i forordning (EF) nr. 1/2004.

Følgende udgifter er støtteberettigede: udgifter til bygning, erhvervelse eller forbedring af fast ejendom, køb eller leje med købsoption af nye maskiner og nyt udstyr, herunder software, samt generalomkostninger, såsom honorarer til arkitekter, ingeniører og konsulenter, gennemførlighedsundersøgelser og erhvervelse af patenter og licenser, op til 12 % af de støtteberettigede udgifter. Dette er i tråd med artikel 4 i direktiv 1/2004/EF.

Der kan ydes støtte til konsulentbistand i overensstemmelse med artikel 14 i forordning (EF) nr. 1/2004.

Berørt(e) sektor(er): Ordningen gælder for landbrugsproduktionsaktiviteter samt forarbejdnings- og afsætningsaktiviteter, der foregår på bedriften. Alle undersektorer er berettigede til samtlige former for støtte, dog ikke produktion og afsætning af produkter, der imiterer eller erstatter mælk og mejeriprodukter, og forarbejdning og afsætning af sukker, som ikke er berettiget til investeringsstøtte

Navn og adresse på den støttetildelende myndighed:

Cumbria Vision Gillan Way Penrith 40 Business Park Penrith Cumbria CA11 9BP United Kingdom

Websted: http://www.crea.co.uk/farming.htm. Under overskriften »Downloads (adobe acrobat PDF format)« klikkes på linket »Click to download Farming Connect Cumbria criteria«. Pdf-filen kan også findes direkte ved at klikke på: http://www.crea.co.uk/downloads/Scheme %20Criteria.pdf.

Alternativt kan der søges oplysninger på Det Forenede Kongeriges centrale websted om ikke-anmeldelsespligtig statsstøtte til landbrugsbedrifter ved at klikke på: http://www.defra.gov.uk/farm/state-aid/setup/exist-exempt.htm. Klik på linket »Farming Connect Cumbria 2006«.

Andre oplysninger: Ordningen består af tre forskellige foranstaltninger:

Her er tale om en fleksibel støtteordning for erhvervsrådgivning og bistand til landbrugere og andre virksomheder, der producerer og forarbejder landbrugsprodukter. Rådgivningen tilpasses virksomhedens specifikke behov og tager sigte på at sætte denne i stand til at udarbejde en egentlig driftsplan med henblik på at forbedre resultaterne.

Virksomheden vil derefter kunne søge om støtte til at gennemføre denne driftsplan ved hjælp af investering i bedriften, der tager sigte på at udvikle den på længere sigt.

Alternativt kan landbrugerne modtage støtte til udgifterne til mere tilbundsgående rådgivning med henblik på at gennemføre driftsplanen.

En stor andel af støtten består af tilskud, der udbetales mod forelæggelse af en kvitteret faktura, og først når det indledende stadium (udarbejdelse af en driftsplan) er overstået. De fleste af udgifterne vil derfor blive afholdt hen imod slutningen af støtteordningens løbetid.

Denne ordning ændrer og overtager budgettet fra ordning XA 32/04, som derfor udløber den 30. november 2006.

Denne ordning bliver ændret for at tage hensyn til fremtidige ændringer af statsstøttereglerne.

Sag nr.: XA 106/06

Medlemsstat: Det Forenede Kongerige

Region: East Midlands

Støtteordningens betegnelse: At udvikle samarbejdende forsyningskæder i East Midlands

Retsgrundlag: Section 5 of the Regional Development Agencies Act 1998

Forventede årlige udgifter til ordningen: 22.12.2006 — 31.3.2007: 70 000 GBP

1.4.2007 — 31.3.2008: 80 000 GBP

Maksimal støtteintensitet: Støtteintensiteten er på 100 %

Gennemførelsesdato:

Ordningens varighed: Indtil 31.3.2008

Støttens formål: Sektorudvikling. Efter ordningen skal der ydes information og rådgivning til landbrugere, landbrugerkontrollerede virksomheder (FCB) og andre samarbejdende virksomheder inden for landbrugsforsyningskæden i East Midlands.

Ordningen skal bidrage til at forbedre landbrugsvirksomheders ydelser og effektivitet gennem samarbejde, effektive forsyningskæder, og til at forbedre afsætningen af landbrugsprodukter og bidrage til at udnytte nye markedsmuligheder.

Støtten vil blive udbetalt i overensstemmelse med artikel 14 i forordning (EF) nr. 1/2004, og de støtteberettigede udgifter vil omfatte konsulenttjenester og udgifter til tilrettelæggelse af uddannelsesprogrammer.

Berørte sektorer: Ordningen omfatter navnlig virksomheder, der fremstiller primærlandbrugsprodukter som korn, oksekød og friskvarer. Nogle virksomheder i andre dele af den bredere landbrugsforsyningskæde (herunder forarbejdning og afsætning) kan dog også nyde godt af ordningen. Den kan benyttes af virksomheder, der producerer (eller forarbejder eller afsætter) enhver form for landbrugsprodukt

Den støttetildelende myndigheds navn og adresse:

East Midlands Development Agency Apex Court City Link Nottingham NG2 4LA United Kingdom

Websted: http://www.effp.com/StellentEFFPLIVE/groups/public/documents/press_releases/developingcollabora_ia457701ca.hcsp

Oplysninger om ordningen kan også fremskaffes gennem Det Forenede Kongeriges centrale fortegnelse over fritagne landbrugsstøtteordninger: http://www.defra.gov.uk/farm/policy/state-aid/setup/exist-exempt.htm

Andre oplysninger: Ordningen kan benyttes af virksomheder i landbrugsforsyningskæden, der forarbejder eller afsætter produkter, som ikke er opført i bilag 1 til traktaten om oprettelse af Det Europæiske Fællesskab. Støtte til sådanne virksomheder vil blive udbetalt i overensstemmelse med Kommissionens forordning (EF) nr. 69/2001 om de minimis-støtte eller enhver forordning, der måtte afløse den.

Modtagerne vil ikke selv kunne vælge deres egen serviceyder. Serviceyderen vil være EFFP, der blev udvalgt og vil blive aflønnet efter markedsøkonomiske principper.

Sag nr.: XA 107/06

Medlemsstat: Frankrig

Region: Departementet Seine-Maritime

Støttens benævnelse: Investeringsstøtte til forarbejdning og afsætning af gårdprodukter

Retsgrundlag:

— Articles 4.3 e) et 7 du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Forventede årlige udgifter til ordningen: 150 000 EUR

Maksimal støtteintensitet: Højst 40 % af de støtteberettigede investeringer

Gennemførelsesdato: Straks efter Kommissionens registrering og kvittering for modtagelsen

Ordningens eller den individuelle støttes varighed: Støtteordningen gennemføres for perioden 2007-2009

Støttens formål: Med de store byområder Le Havre, Rouen og Dieppe er der et stort marked for gårdprodukter i departementet Seine Maritime, hvilket også skyldes en stor turiststrøm fra det nærliggende Paris.

Ved hjælp af denne støtteordning ønsker departementet at tilskynde producenterne til at forarbejde deres landbrugsprodukter på stedet, for at de kan få direkte andel i værditilvæksten. Formålet med investeringerne er at forbedre og differentiere produktionen.

Støtteordningen er møntet på producenter, der selv vil afsætte deres produktion, eller som vil afsætte den gennem en producentsammenslutning. Støtten skal bruges til renovering af bygninger og indkøb af det materiel, som er nødvendigt for salget af gårdprodukter.

Den nedre grænse for, at udgifter er støtteberettigede, er 1 500 EUR, mens den øvre grænse er 30 000 EUR til individuelle projekter og 60 000 EUR til kollektive projekter.

Producenterne skal for at få denne støtte forarbejde deres egne produkter, overholde sundheds-, miljø-, hygiejne- og dyrevelfærdsnormerne og de administrative regler og afsætte hele eller en del af deres produktion direkte.

Følgende udgiftsposter er støtteberettigede:

renovering af en landbrugsbygning, så den kan anvendes til salgslokale, indendørs og udendørs arbejder (parkeringsplads, belysning, skiltning)

indkøb af materiel til brug ved salget (kasseapparat, kølemontrer, frysediske og køleanlæg til en bil.

udstyr til specialiserede producenter (biavlere m.v.)

indkøb af materiel, der er nødvendigt til oplagring og emballering af produkterne (frugt og grøntsager m.m.)

Berørt(e) sektor(er): Alle økonomisk levedygtige landbrugsbedrifter i Seine Maritime.

Økonomiske firmagrupper

Den støttetildelende myndigheds navn og adresse:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Websted: http://www.seinemaritime.net under »guide des aides«

Offentliggørelsen på nettet sker med forbehold af, at Europa-Kommissionen registrerer denne fritagelse.

Sag nr.: XA 108/06

Medlemsstat: Frankrig

Region: Departementet Seine Maritime

Støttens benævnelse: Støtte til investeringer med henblik på bevarelse og forbedring af det naturlige miljø, herunder bekæmpelse af jorderosion

Retsgrundlag:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Forventede årlige udgifter til ordningen: 100 000 EUR

Maksimal støtteintensitet: Højst 40 % af de støtteberettigede investeringer

Højst 50 % for unge landbrugere (hvis de unge landbrugeres investeringer finder sted senest fem år efter deres etablering)

Gennemførelsesdato: Straks efter Kommissionens registrering og kvittering for modtagelsen

Ordningens varighed: Støtteordningen gennemføres for perioden 2007-2009

Støttens formål: Departementet Seine Maritime er som følge af jordbundsforholdene regelmæssigt ramt af mudderskylninger efter en betydelig nedbør sidst i efteråret og om foråret. I øvrigt bevirker karstformationerne i underjorden og karakteren af grundvandsressourcerne, at indvindingen heraf regelmæssigt støder på problemer med, at vandet er uklart og uegnet som drikkevand.

En rækker løsninger tager udgangspunkt i dyrkningsmetoderne og specielt jordtilberedningen.

Den ordning, som departementet Seine Maritime påtænker, tager sigte på at yde støtte til landbrugernes investeringer i materiel, der gør det muligt at begrænse risikoen for tillukning af overfladen, afstrømning, mudderskylninger og turbiditet. Formålet med disse investeringer er at bevare og forbedre det naturlige miljø.

Fra 2007 vil maksimumsbeløbet for støtte inden for rammerne af det budget, der er afsat til denne ordning, under alle omstændigheder ikke overstige 400 000 EUR pr. modtager i en periode på tre regnskabsår under overholdelse af den kommende landbrugsfritagelsesforordning

Følgende materiel er støtteberettiget:

redskaber til stedvis jordbearbejdning, som gør det mulig kun at bearbejde jordbunden langs sårækkerne. På denne måde bearbejdes tre fjerdedele af marken ikke, hvilket gør den mere erosionsresistent

materiel til såning af en jordbundsdækplante i en eksisterende afgrøde. Dette meget specialiserede materiel gør det muligt at plante et vegetationsdække specielt under majs. Efter høsten vokser vegetationsdækket hurtigt, hvilket forhindrer, at jordbunden er bar om vinteren

ukrudtbekæmpelsemateriel. Dette materiel kan genskabe jordbundens permeabilitet om foråret for rodfrugtplanter (sukkerroer og majs)

redskaber til grov stubbehandling, der kan gøre det muligt at skabe den størst mulige porøsitet efter høsten for at lette vandnedsivningen

maskiner til såning af mellemliggende afgrøder, der skal dække jordbunden om vinteren, særligt materiel til plantning af et vinterdække (mellemliggende afgrøde)

sporudjævnere, materiel, der kan sættes på maskinerne for at udviske hjulsporene, som ofte fører til en betydelig afstrømning, der skaber erosionskløfter

Berørt(e) sektor(er):

— Alle økonomisk levedygtige landbrugsbedrifter i Seine Maritime.

— Kooperative maskinstationer med hjemsted i Seine Maritime

Den støttetildelende myndigheds navn og adresse:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Websted: http://www.seinemaritime.net under »guide des aides«

Offentliggørelsen på nettet sker med forbehold af, at Europa-Kommissionen registrerer denne fritagelse.

Sag nr.: XA 109/06

Medlemsstat: Frankrig

Region: Departementet Seine Maritime

Støttens benævnelse: Støtte til vandsbeskyttelsesinvesteringer

Retsgrundlag:

— Article 4.3 d) du règlement (CE) no 1/2004 de la Commission

— Articles L 1511-2 et L 1511-5 du code général des collectivités territoriales

— Délibération du Conseil général de Seine Maritime en date du 28 mars 2006

Forventede årlige udgifter til ordningen: 100 000 EUR

Maksimal støtteintensitet: Højst 40 % af de støtteberettigede investeringer

Højst 50 % for unge landbrugere (hvis de unge landbrugeres investeringer finder sted senest fem år efter deres etablering)

Gennemførelsesdato: Straks efter Kommissionens registrering og kvittering for modtagelsen

Ordningens varighed: Støtteordningen gennemføres for perioden 2007-2009

Støttens formål: Departementet Seine Maritime er fuldt ud klassificeret som en sårbar zone i henhold til nitratdirektivet fra december 1991 (91/676/EØF). Stadig flere vandressourcer er nemlig berørt af problemer med forurening fra plantebeskyttelsesmidler.

Europa-Parlamentets og Rådets direktiv 2000/60/EF af 23. oktober 2000 om fastlæggelse af en ramme for Fællesskabets vandpolitiske foranstaltninger kræver, at der i 2015 skal være en »god økologisk tilstand«.

Den ordning, som departementet Seine Maritime har indført, tager sigte på at hjælpe landbrugerne med at afholde de yderligere investeringer, der går videre end de lovbestemte mindstekrav til beskyttelsen af vandressourcerne. Disse investeringer har til formål at bevare og forbedre det naturlige miljø.

I øvrigt er departementets støttesats variabel alt efter bedriftens geografiske lokalisering i forhold til den prioriterede vandindvinding, der skal beskyttes.

Fra 2007 kan det maksimale støttebeløb pr. modtager ikke overstige 400 000 EUR over en periode på tre regnskabsår.

De støtteberettigede udgifter til begrænsning af de punktvise forureningsrisici går til følgende:

lagerlokaler til plantebeskyttelsesmidler

peroner til læsning og losning af sprøjteapparater

opsamlingsbeholdere til oplagring af brændselsolie eller flydende gødning, når disse installationer ligger under tærsklerne for de klassificerede installationer

udstyr til spøjteapparater (iblandingsapparater, skyllekar, sikringsventiler mod udsivning, osv.)

De støtteberettigede udgifter til begrænsning af de diffuse forureningsrisici går til følgende:

sprederamper

faldrør

inkorporatorer

injektorer/skærere

sprøjteborde

komposteringsudstyr

Berørt(e) sektor(er):

— Alle økonomisk levedygtige landbrugsbedrifter i Seine Maritime.

— Kooperative maskinstationer med hjemsted i Seine Maritime

Den støttetildelende myndigheds navn og adresse:

Monsieur le Président du Conseil Général Conseil Général de Seine-Maritime DAEH/SAE Quai Jean Moulin F-76101 ROUEN Cedex 1

Websted: http://www.seinemaritime.net under »guide des aides«

Offentliggørelsen på nettet sker med forbehold af, at Europa-Kommissionen registrerer denne fritagelse.

Sag nr.: XA 110/06

Medlemsstat: Det Forenede Kongerige

Region: North East of England

Støtteordningens benævnelse: The North East Collaboration Advisory Service

Retsgrundlag: Section 5 of the Regional Development Agencies Act 1998

Forventede udgifter til ordningen:

29. december 2006 — 31. marts 2007: 80 000 GBP

1. april 2007 — 31. marts 2008: 180 000 GBP

1. april 2008 — 31. marts 2009: 180 000 GBP

1. april 2009 — 31. marts 2010: 180 000 GBP

1. april 2010 — 31. marts 2011: 70 000 GBP

Maksimal støtteintensitet: Støtteintensiteten er 100 %.

Gennemførelsesdato:

Ordningernes varighed: Til 31. marts 2011

Målet med støtten: Sektorudvikling. Der oprettes en konsulenttjeneste, som skal oplyse og rådgive landbrugere, landbrugsejede virksomheder og andre virksomheder i den agrare forsyningskæde i det nordøstlige England.

Der vil blive tilbudt rådgivning om, hvordan samarbejde kan gøre en landbrugsvirksomhed mere rentabel og effektiv og bidrage til bedre afsætning af landbrugsprodukter.

Støtten vil blive udbetalt efter reglerne i artikel 14 i forordning (EF) nr. 1/2004, og der vil kunne ydes støtte til konsulentydelser.

Berørt(e) sektor(er): Ordningen sigter primært mod virksomheder, der fremstiller landbrugsprodukter, dvs. korn, andre markafgrøder og rødt kød. Virksomheder i andre led af den agrare forsyningskæde i bredere forstand (herunder forarbejdning og afsætning) kan dog også komme i betragtning til støtte. Ordningen omfatter virksomheder, der producerer (eller forarbejder eller afsætter) enhver form for landbrugsprodukter.

Den støttetildelende myndigheds navn og adresse:

One North East Stella House Goldcrest Way Newburn Riverside Newcastle Upon Tyne NE15 8NY United Kingdom

Websted: http://www.effp.com/StellentEFFPLIVE/groups/public/documents/press_releases/northeastofenglandc_ia45783e42.hcsp

Du kan også finde oplysninger om denne ordning på Det Forenede Kongeriges centrale websted for »exempted agricultural State aid schemes« (fritaget statsstøtte i landbruget): http://www.defra.gov.uk/farm/policy/state-aid/setup/exist-exempt.htm

Andre oplysninger: Ordningen vil kunne benyttes af virksomheder i den agrare forsyningskæde, som forarbejder eller afsætter produkter, der ikke er opført i bilag 1 til traktaten om oprettelse af Det Europæiske Fællesskab. Til sådanne virksomheder vil der blive udbetalt støtte efter reglerne i Kommissionens forordning 69/2001 om de minimis-støtte eller en eventuel afløserforordning.

Modtagerne kan ikke selv vælge, hvem der skal levere ydelsen. Den leveres af EFFP (English Farming and Food Partnerships), som er blevet udvalgt og vil blive aflønnet på grundlag af markedsvilkårene.